stanford-oval/wikipedia huggingface dataset:
מינרט
היסטוריה

בתחילת האסלאם הייתה התנגדות למבנים גבוהים כמקום קריאה לתפילה, מחשש שמא יוכל המואזין ממרום הגובה להביט לתוך חצרות הבתים שסביב המסגד; מאותה סיבה יועדה משרת המואזין רק לעיוורים או בעלי לקות ראייה. באותה תקופה, במיוחד בחצי האי ערב, הקריאה לתפילה נעשתה מגג המסגד. המואזין הראשון בתקופתו של מוחמד היה בילאל אבן רבאח, עבד אתיופי משוחרר, שקרא לתפילה מגג ביתו של הנביא בעיר מדינה. בניית המינרטים החלה רק בתקופת בית עבאס, משנת 750 לערך, ולא הייתה קיימת במסגדים הקדומים.
בתחילה, המינרט היה בדגם לולייני כשגרם מדרגות חיצוני איפשר עלייה לראשו, וכאשר המינרט עצמו אטום מבפנים. מיקום המינרט במסגד יכול להשתנות, ואין לו מקום קבוע. בראשית הופעתו, מוקם המינרט בקצה חצר התפילה, מול אולם התפילה ובציר אחד עם המחראב. עם ריבוי מספרי המינרטים במסגד, הופיעו צמדי מינרטים - אחד מכל צד של שער הכניסה (כמו בתקופה הפאטימית), ופעמים אחרות בפינות מתחם המסגד, כבדוגמת המסגד הגדול בדמשק; במקרים אחרים המינרט בנוי באמצע קירות המתחם, כפי שקורה למשל במסגד אברהם שבחברון. בתקופה העות׳מאנית, נעשה שימוש במספר רב יותר של מינרטים, כדי להבליט את נוכחות המסגד, או אולם התפילה, במרקם העירוני. במסגדים שיעים גדולים, במיוחד באיראן ובעיראק, בולטות המינרט מופחתת, והוא הופך למוטיב אחד-מני-רבים בחזית החיצונית של המסגד.
ניתן למצוא צורות רבות של מינרטים האופייניים לאזורים שונים ברחבי עולם האסלאם: בסוריה ובמגרב המינרט בעל בסיס וגוף מרובעים, בהשפעת המינרטים הקדומים של המסגד הגדול בדמשק; אלה שאבו את צורתם ממגדלי הפעמונים של כנסיות דמשק, עם כיבושה בידי הערבים. במצרים מופיע מינרט רב-קומתי עם גוף שממדיו משתנים. בפרס המינרט גבוה וגלילי ולרוב עשוי לבנים, כשבסיסו מתומן. בטורקיה המינרטים גבוהים ודקיקים, דומים לכעין "עפרונות" מוקפי מרפסות. בעיראק המינרט דומה יותר למגדל, רחב יותר בבסיסו וצר בפסגתו, בדומה לזיקורת. בקטגוריה זו מפורסם מאוד מינרט אלמלויה (מילולית: מינרט קונכיית החלזון) שנבנה ב-860 בסמארא, ולו סמליות מונומנטליות, בשל צורתו הספירלית וגובהו המיתמר ל-53 מטרים. במזרח הרחוק, המינרטים מושפעים מאוד מצורת הפגודה, בעוד בסהרה הופך המינרט לעמוד (pylon) עם מדרגות חיצוניות.
מינרטים שוברי שיאים

המסגד בעל המינרטים הרבים ביותר הוא גם המסגד הגדול בעולם: מסגד הנביא, שנמצא בעיר מדינה שבערב הסעודית, ומתהדר בעשרה מינרטים. ככל שמסגד מתהדר ביותר מינרטים, עולה חשיבותו הדתית-פוליטית ובולטותו במרחב העיר.
המינרט הגבוה בעולם מתנשא לגובה של 210 מטרים והוא נמצא במסגד השני בגודלו בעולם, מסגד חסן השני, שבעיר קזבלנקה שבמרוקו.
איסור על בניית מינרטים וקריאה מהם

בשנת 2006 התפתח בשווייץ דיון ציבורי ער לגבי בניית מינרטים בשטחה. מפלגת העם השווייצרית השמרנית השיקה קמפיין תקשורתי רחב היקף שקרא לאסור בניית מינרטים חדשים, בטענה כי אלה מסמלים את שלטון האסלאם וכן כי קיים קשר ישיר בין בנייתם לבין דיכוי נשים, נישואים כפויים, חוסר סובלנות לדתות אחרות, והתאסלמותה הכללית של יבשת אירופה.
ב-29 בנובמבר 2009 נערך משאל עם שיזמה מפלגת העם השווייצרית, ולאור תוצאותיו נוסף לחוקת שווייץ סעיף האוסר על בנייתם של צריחי מסגדים. ההחלטה עוררה ביקורת ציבורית והאשמות שטענו כי קונפדרצית שווייצריה מפרה זכויות אדם, ועל-כן ארגונים מוסלמים-שווייצרים הגישו ערעור על ההחלטה לבית הדין האירופי לזכויות אדם, בשטרסבורג שבצרפת. כיום נמצאים בשווייץ ארבעה מינרטים בלבד.
ב-2016 עלה בישראל לדיון חוק האוסר על קריאה לתפילה (מואזין) ממינרטים, אך הוסר מסדר יומה של הכנסת בלחץ ראש הממשלה נתניהו.
ראו גם

סהר
מולד הירח
סהר וכוכב
אדריכלות אסלאמית
אמנות האסלאם
תרבות אסלאמית
העולם המוסלמי
רעמסס השביעי

רַעְמְסֵס השביעי (בתרגום ממצרית עתיקה: "בנו של רע") היה הפרעה השישי של השושלת ה-20 (אנ') של הממלכה החדשה של מצרים העתיקה. הוא שלט בערך משנת 1136 עד 1129 לפני הספירה והיה בנו של רעמסס השישי. תאריכים נוספים לתקופת שלטונו הם 1138–1131 לפני הספירה. הפפירוס החשבונאי של טורינו 1907+1908 מתוארך לשנה 7 שמו (אנ')  3 יום 26 לשלטונו ושוחזר כדי להראות שחלפו 11 שנים שלמות משנת 5 של רעמסס השישי לשנה 7 של שלטונו.
תקופת שלטונו

על השנה השביעית לשלטונו של רעמסס השביעי מעיד גם האוסטרקון O. Strasbourg h 84, המתוארך לשמו 2, יום 16 של שנת מלכותו ה-7. בשנת 1980 הוכיח כריסטופר אייר (Christopher Eyre) שפפירוס שנה 8 שייך לשלטון רעמסס השביעי. פפירוס זה (P. Turin Cat. 1883 + 2095), מתוארך לשנה 8 שמו 4 יום 25 (ככל הנראה רעמסס השביעי), מפרט את התיעוד של הזמנת כמה עבודות נחושת ומזכיר שני מנהלי עבודה בדיר אל-מדינה: נחמוט והור[מוסה]. מנהל העבודה הורמוסה הוזכר בעבר בתפקיד רק בתקופת שלטונו של רעמסס התשיעי בעוד אביו וקודמו בתפקיד זה – אחד בשם אנחרחאו - כיהן בתפקיד מהעשור השני לשלטון רעמסס השלישי ועד לשנה הרביעית לשלטונו של רעמסס השביעי. הוא מוצג פועל עם נחמוט והסופר הורישרי. הפפירוס החדש של שנה 8 מוכיח שהורמוסה קיבל את תפקידו של אביו כמנהל עבודה בשנת 8 של רעמסס השביעי. דומיניק ואלבל רואה את הייחוס של כריסטופר אייר למסמך זה לרעמסס השביעי כלא ודאי מאחר שמנהל העבודה הורמוסה היה בוודאות בתפקיד זה רק בשנים 6 ו-7 של רעמסס התשיעי במקום זאת. עם זאת, הפפירוס הזה נושא בבירור את הכרטוש של אוסרמאטרה סטפנרה – השם המלכותי של רעמסס השביעי - בעוד שמו המלכותי של רעמסס התשיעי היה נפרקארה - מה שפוסל את רעמסס התשיעי כמלך שהשנה ה-8 שלו מתועדת בפפירוס טורינו 1883 + מסמך 2095. נוכחותו של בן דורו של הורמוסה - מנהל העבודה נחמוט - גם קובע שפפירוס זה מתוארך לאמצע השושלת ה-20 - כנראה לתקופת שלטונו של רעמסס השביעי, שכן נחמוט מתועד בתפקיד "מהשנה השנייה של רעמסס הרביעי ועד השנה השבע עשרה של רעמסס התשיעי".
מכיוון שידוע שעלייתו של רעמסס השביעי לכס המלוכה התרחשה בסביבות סוף פרט (אנ') 3, המלך שלט במצרים לתקופה מינימלית של 7 שנים ו-5 חודשים כאשר מסמך זה נערך בתנאי שהיה שייך לשלטונו כפי שנראה סביר מהשם המלכותי שניתן בפפירוס. האגיפטולוג הגרמני יורגן פון בקראט (אנ') מקבל גם את הראיות של כריסטופר אייר ששנה 8, שמו 4, יום 25 היה התאריך הגבוה ביותר הידוע של רעמסס השביעי. נכון לעכשיו, אורך מלכותו הוודאי הוא 7 שנים ו-5 חודשים.
מעט מאוד ידוע על שלטונו, אם כי ככל הנראה הייתה זו תקופה של מהומה מסוימת, כאשר מחירי התבואה זינקו פי שלושה. עם זאת, לפי מסמכים מתקופתו, השיט בנילוס בין מצרים העליונה למצרים התחתונה פעל ללא הפרעה.
קברו וציוד הקבורה של רעמסס השביעי

במותו נקבר רעמסס השביעי בקבר KV1 (אנ'). המומיה שלו מעולם לא נמצאה, אם כי ארבע כוסות שעליהן כתוב שמו נמצאו ב"מטמון המלכותי (אנ')" יחד עם שרידי פרעונים אחרים.
גלריה

סרקופג וקבר KV1 (אנ') של רעמסס השביעי
תבליטי קיר מגולפים היטב היטב בקבר KV1 של רעמסס
תבנית עם השם המלכותי של רעמסס השביעי
רעמסס השביעי, למעלה משמאל באיור של איפוליטו רוסליני
לקריאה נוספת

K. A. Kitchen, Ramses VII and the Twentieth Dynasty, Journal of Egyptian Archaeology 58 (1972), 182-194
Benoît Lurson, A Monument of Ramses VII in the area of the Ramesseum?, Journal of Egyptian Archaeology 98 (2012), 297-304
ביאורים

1 2  אחת משלוש העונות בלוח השנה המצרי. תקופת שמו מקבילה לתקופת הקיץ מבערך 9 במאי עד 9 בספטמבר מחולק לחודשים ירחיים מסופררים מ-1 עד 4
↑  אחת משלוש העונות בלוח השנה המצרי. בערך מ-9 בינואר ועד 8 במאי העונה חולקה ל-4 חודשים ירחיים
הערות שוליים

1 2  Ramses VII, Encyclopædia Britannica
↑  Raphael Ventura, More Chronological Evidence from Turin Papyrus Cat. 1907 + 1908, Journal of Near Eastern Studies, Vol. 42, No. 4 (Oct., 1983)
1 2 3  C. J. Eyre, The Reign-Length of Ramesses VII, The Journal of Egyptian Archaeology, Vol. 66 (1980), pp. 168-170
| 0 | 1 | 2 |
| --- | --- | --- |
| הקודם: רעמסס השישי | פרעוני מצרים | הבא: רעמסס השמיני |
| --- | --- |
בקרת זהויות :  NLI: 987007329186905171  GND: 118598198  ISNI: 0000 0003 9700 6590  LCCN: n91022633  NTA: 127154221  VIAF: 315946573   WorldCat (עם VIAF): 315946573
2012 ברוסיה

| 0 | 1 | 2 | 3 |
| --- | --- | --- | --- |
| «««  2011   2010  2009 |  דגל רוסיה | 2012  ברוסיה |  »»»  2013   2014   2015 |
כל ערכי השנים ברוסיה • אירועים בולטים בעולם ב-2012 פורטל רוסיה • לוח שנה של שנת 2012
2012 ברוסיה הייתה השנה ה-21 להקמת המדינה לאחר פירוק ברית המועצות.
הנהגה

נשיא רוסיה - דמיטרי מדבדב עד 7 במאי, ולדימיר פוטין
ראש הממשלה - ולדימיר פוטין עד 7 במאי, דמיטרי מדבדב
אירועים בולטים

פרק זה לוקה בחסר. אנא תרמו לוויקיפדיה ו.
15 בינואר - החללית הרוסית הלא מאוישת גראנט-פובוס מתפרקת מעל האוקיינוס השקט.
4 בפברואר - המחאות ברוסיה בעקבות הבחירות לפרלמנט הרוסי (2011): למרות הקור העז שהיה, ברחבי רוסיה התקיימו הפגנות המוניות. במוסקבה השתתפו מעל 100 אלף מפגינים. במקביל, הממשל ארגן הפגנות תמיכה שהתקיימו באותו יום. לפי העדויות, משתתפי ההפגנות שאורגנו על ידי הממשל קיבלו תמורה כספית.
27 בפברואר - ניסיון התנקשות בחייו של ראש ממשלת רוסיה ולדימיר פוטין סוכל על ידי שירותי המודיעין האוקראינים והרוסים.
4 במרץ - הבחירות לנשיאות רוסיה 2012: ולדימיר פוטין מנצח בבחירות ונבחר לתקופת כהונה בת 6 שנים.
16 באפריל - בית הדין האירופי לזכויות אדם קובע כי רוסיה הפרה את זכויותיהם של עשרת קרובי המשפחה של קורבנות הטבח יער קאטין בשנת 1940 ומתאר את הטבח כפשע מלחמה.
6 במאי - הפגנות המוניות ברחבי רוסיה נגד ולדימיר פוטין. במהלך ההפגנות נעצרו מאות אנשים וביניהם מנהיגי האופוזיציה אלכסיי נבלני ובוריס נמצוב. המשטרה וכוחות הביטחון הצליחו לדכא את ההפגנות.
7 במאי - ולדימיר פוטין הושבע לכהונה של שש שנים כנשיא רוסיה.
8 במאי - דמיטרי מדבדב מונה לראש ממשלת רוסיה.
9 במאי - בעת ביצוע טיסת הדגמה באינדונזיה, התרסק מטוס נוסעים מדגם סוחוי סופרג'ט 100 על צלע הר, כשעליו 45 נוסעים ואנשי צוות, רבים מהם נציגי חברות תעופה ועיתונאים. כל הנוסעים ואנשי הצוות נספו בהתרסקות.
1 ביולי - חללית סויוז ובה אולג קונוננקו (רוסיה), אנדרה קויפרס (הולנד) ודון פטיט (ארצות הברית) נוחתת בשלום בקזחסטן.
7 ביולי - מעל ל-140 בני אדם נהרגו לאחר שגשם זלעפות הוביל לשיטפונות כבדים באזור מחוז קרסנודאר שבדרום רוסיה.
10 ביולי - ויקיפדיה הרוסית מוחשכת למשך 24 שעות במחאה על "חוק המידע" המוצע של הפרלמנט הרוסי לחסימת גישה של כלל המשתמשים ברוסיה לאתרים הנכללים ברשימות שחורות של הממשל הרוסי.
15 בדצמבר - תהלוכות המוניות במוסקבה וסנקט פטרבורג נגד הממשלה. במהלך התהלוכות נעצרו עשרות אנשים.
נפטרו

(קטגוריה:רוסים שנפטרו ב-2012)
2 בינואר - אנטולי קולסוב, מתאבק רוסי (נולד ב-1938)
5 ינואר - אלכסנדר סיזוננקו, שחקן כדורסל רוסי אשר הוכתר על ידי ספר השיאים של גינס בשנת 1991 בתור האדם הגבוה ביותר בעולם (נולד ב-1959)
20 בפברואר - ויטלי וורוטניקוב, פוליטיקאי סובייטי (נולד ב-1926)
22 בפברואר - ליודמילה קסטקינה, שחקנית רוסיה (נולדה ב-1925)
28 במרץ - אדוארד שטיינברג, צייר רוסי (נולד ב-1937)
20 באפריל - ולרי וסילייב, שחקן הוקי קרח רוסי (נולד ב-1949)
4 ביוני - אדוארד חיל, זמר רוסי (נולד ב-1934)
19 בנובמבר - בוריס סטרוגצקי, סופר סובייטי (נולד ב-1933)
גוגל נקסוס

| --- | --- |


לוגו הסדרה
 מידע כללי
 סוג:  סדרת דגמי טלפון חכם, דגם מכשיר חשמלי 
 מפתח:  חברת גוגל 
 יצרן:  גוגל
 הבא בסדרה:  גוגל פיקסל 
 מידע טכני
 מערכת הפעלה:  Android
 מידות
 www.google.com/nexus/
 
גוגל נקסוס (מלטינית: Nexus, משמעות מילולית: חיבור) היא סדרת מכשירי טלפונים חכמים ומחשבי לוח המבוססים על מערכת ההפעלה אנדרואיד של חברת גוגל. גם המכשירים מפותחים על ידי חברת גוגל, אך מיוצרים על ידי מספר חברות חומרה שנבחרו על ידי גוגל.
הסדרה מביאה "חוויית אנדרואיד" מוקדמת למפתחים ולמשתמשים, בכך שהם המכשירים הראשונים הנושאים את גרסת מערכת ההפעלה אנדרואיד המתקדמת ביותר. בניגוד לטלפונים חכמים אחרים הנושאים את מערכת ההפעלה אנדרואיד שבדרך כלל עוברים התאמה ושינוי של ממשק האנדרואיד התקני, סדרת הנקסוס נושאת את גרסת האנדרואיד ללא כל התאמה מצד חברות החומרה, ופתוחים לביצוע שינוי בדרגת הרשאות של מנהל, ללא חסימות, זאת כדי להקל על המפתחים להכיר את מערכת ההפעלה.
מכשירים אלה זוכים לעדכוני מערכת הפעלה מהירים מצד גוגל גם לדגמים קודמים.
ב-15 באוקטובר 2014 הוכרז נקסוס 6 -עם מסך 5.9 אינץ' ברזולוציית QHD, מעבד חדשני ומהיר ומערכת ההפעלה אנדרואיד 5.0 לוליפופ. באירוע גם הוכרז נקסוס 9 שהוא מחשב לוח 8.9 אינץ', עם אנדרואיד 5.0
ב-29 בספטמבר 2015 הוכרזו הנקסוס 5X והנקסוס 6P עם מערכת ההפעלה אנדרואיד 6.0 מרשמלו.
באוקטובר 2016 השיקה גוגל את סדרת מכשירי פיקסל שמחליפה את סדרת נקסוס.
טלפונים חכמים > Nexus One

מכשיר ה-Nexus One יוצר על ידי חברת HTC והושק בינואר 2010 כמכשיר הנקסוס הראשון. המכשיר הופיע עם מערכת הפעלה אנדרואיד אקלר, ועודכן במאי 2010 ראשון ל-אנדרואיד פרויו.
מאוחר יותר עודכן לגרסה אנדרואיד ג'ינג'רברד. המשך העדכונים הופסק ולא בוצע עדכון המשך, מאחר שהמעבד הגרפי (Adreno 200) מוגבל ביכולת להפיק תצוגת ממשק דו־ממדית מואצת הנדרשת בגרסת אנדרואיד אייס קרים סנדביץ'.
חומרת המכשיר נוצרה בשיתוף עם חברת HTC וכוללת בין היתר: מסך מגע בגודל 3.7 אינץ' בעל יכולות Multi-touch, מערכת לביטול רעשי רקע בזמן שיחה (בעזרת שני מיקרופונים), מעבד במהירות 1 GHz, מקלט GPS, מצלמת 5 מגה פיקסל עם מבזק, ועוד. הטלפון מריץ את מערכת ההפעלה אנדרואיד בגרסה 2.1 המציגה בין היתר ממשק משתמש מחודש, ויכולות ניווט בעזרת GPS.
טלפונים חכמים > Nexus S

מכשיר ה-Nexus S, יוצר על ידי חברת סמסונג, הושק בדצמבר 2010 יחד עם גרסת מערכת ההפעלה אנדרואיד ג'ינג'רברד. בדצמבר 2011 עודכן לגרסת אנדרואיד אייס קרים סנדביץ', וביולי 2012 עודכן שוב לגרסת אנדרואיד ג'לי בין.
טלפונים חכמים > Galaxy Nexus

מכשיר ה-Galaxy Nexus, מיוצר על ידי חברת סמסונג, הושק בנובמבר 2011 (גרסת GSM, גרסה אמריקאית ב-Verizon ב-15 בדצמבר 2011) יחד עם גרסת מערכת ההפעלה אנדרואיד אייס קרים סנדביץ'. עודכן באמצע יולי 2012 לגרסה אנדרואיד ג'לי בין. מכשיר זה נקרא Galaxy X בברזיל עקב סימן רשום המופיע על המותג "Nexus".
טלפונים חכמים > נקסוס 4

נקסוס 4 הוא טלפון חכם בקו גוגל נקסוס ומיוצר על ידי חברת LG אלקטרוניקה. מכשיר זה הוא הראשון שעשה שימוש במערכת ההפעלה אנדרואיד ג'לי בין. למכשיר מסך מגע בגודל 4.7" של חברת Corning מסוג זכוכית גורילה 2 (רזולוציה ‎1280 x 768 פיקסלים), מעבד סנאפדרגון S4 Pro APQ8064 1.5Ghz מתוצרת קוואלקום בעל ארבע ליבות, מצלמה אחורית 8 MP, מצלמה קדמית 1.3 MP, יכולת טעינה אלחוטית ומחיר קרוב לעלות ייצור. נמכר לראשונה על ידי חברת T-Mobile USA ב-14 בנובמבר 2012.
טלפונים חכמים > נקסוס 5

נקסוס 5 הוא טלפון חכם המיוצר על ידי חברת LG אלקטרוניקה. מכשיר זה הוא המכשיר הראשון שעשה שימוש במערכת ההפעלה אנדרואיד קיטקט. למכשיר מסך מגע בגודל 4.95" של חברת Corning מסוג זכוכית גורילה 3 ברזולוציית 445ppi) 1920x1080 HD), מעבד מרובע ליבות סנאפדרגון 800 במהירות שעון 2.26GHz מתוצרת קוואלקום, זיכרון RAM בנפח 2GB, מצלמה אחורית 8MP עם מייצב תמונה אופטי, מצלמה קדמית 1.3MP, יכולת טעינה אלחוטית, ומחיר בחנות ה-Google Play Store קרוב לעלויות יצור 350$ לגרסת ה-16GB. הושק בחנות ה-Google Play Store ב-31 באוקטובר 2013 ונמכר בה לראשונה.
טלפונים חכמים > נקסוס 6

מכשיר הנקסוס 6 הוא מכשיר טלפון חכם המיוצר על ידי חברת מוטורולה. מכשיר זה הוא המכשיר הראשון שעשה שימוש במערכת ההפעלה אנדרואיד לוליפופ. למכשיר מסך מגע בגודל 5.96" ברזולוציית 493ppi) 2560x1440 QHD), מעבד מרובע ליבות Snapdrgonn 805 במהירות שעון של 2.7 GHz, זיכרון RAM בנפח 3GB, מצלמה אחורית 13MP עם מבזק לד כפול, מצלמה קדמית 2MP, ומחירו בחנות ה-Google Play Store הוא 650$ לגרסת ה-32GB וקיבולת סוללה 3220 mAh. נקסוס 6 נחשף לראשונה ב-15 באוקטובר 2014 והיה זמין לרכישה מראש בסוף חודש אוקטובר 2014.
טלפונים חכמים > נקסוס 5X

מכשיר הנקסוס 5X הוא מכשיר טלפון חכם אשר מיוצר על ידי חברת LG. מכשיר זה הוא הראשון שעשה שימוש במערכת ההפעלה אנדרואיד מרשמלו, יחד עם הנקסוס 6P. למכשיר מסך מגע בגודל 5.2" מסוג Gorilla Glass 3, מעבד מסוג סנאפדרגון 808, זיכרון RAM בנפח של 2GB, מצלמה אחורית 12MP עם מבזק לד כפול, מצלמה קדמית 5MP ומחירו בחנות הGoogle Play Store הוא 379$. נוסף לכך, קיבולת הסוללה שלו היא 2700 mAh והוא מצויד במטען מסוג USB-C ולראשונה במכשירי נקסוס הוא כולל חיישן טביעת אצבע. מקור השם של המכשיר בא מהמילה "NeXus".
טלפונים חכמים > נקסוס 6P

מכשיר הנקסוס 6P הוא מכשיר טלפון חכם אשר מיוצר על ידי חברת וואווי. מכשיר זה הוא הראשון שעשה שימוש במערכת ההפעלה אנדרואיד מרשמלו, יחד עם הנקסוס 5X. למכשיר מסך מגע בגודל 5.7" מסוג Gorilla Glass 4, מעבד מסוג סנאפדרגון 810, זיכרון RAM בנפח של 3GB, מצלמה אחורית 12MP עם מבזק כפול, מצלמה קדמית 8MP, קיבולת הסוללה שלו היא 3450 mAh והוא מצויד במטען מסוג USB-C ולראשונה במכשירי נקסוס הוא כולל חיישן טביעת אצבע. מחירו בחנות הGoogle Play Store הוא 499$. מקור השם של המכשיר בא המילה "Premium".
מחשבי לוח > נקסוס 7 (2012)

ב-27 ביוני 2012, בכנס I/O 2012 של חברת גוגל, הציגה החברה את הנקסוס 7, מחשב לוח בגודל 7 אינץ' עם תצוגה של 1280x800 פיקסלים, אשר פותח יחד עם חברת ASUS. מחשב הלוח הוא הראשון שעושה שימוש במערכת ההפעלה אנדרואיד 4.1, מאפשר תכנים נוספים באמצעות גוגל פליי, כולל ספרים אלקטרוניים, מוזיקה ווידאו. צורתו ומחירו הנמוך הציבו את מחשב הלוח בתחרות ישירה עם מחשבי לוח כדוגמת ה-Kindle Fire, אשר עושה שימוש במערכת הפעלה המהווה פיצול של האנדרואיד.
מחשבי לוח > נקסוס 10

הנקסוס 10, מחשב לוח בגודל 10 אינץ' המיוצר על ידי חברת סמסונג, פורסם לראשונה בסוף אוקטובר 2012 על ידי בכיר בגוגל, ויק גונדוטרה, יחד עם הדלפת מדריך השימוש וסדרת תמונות. דליפת התמונות חשפה עיצוב הדומה ל-Samsung Galaxy Note 10.1, מחשב לוח בעל תצוגה בגודל 10.1 אינץ' עם רזולוציה 2560×1600, שטח אחסון של 16 GB או 32 GB, מערכת הפעלה אנדרואיד 4.2 ומעבד ליבה כפולה Exynos 5 1.7 GHz. המחשב צריך היה להיות מושק במהלך אירוע התקשורת של גוגל ב-29 באוקטובר 2012, אבל האירוע נדחה עקב הוריקן סנדי.
מחשבי לוח > נקסוס 7 (2013)

הנקסוס 7 החדש הוכרז ב-27 ביולי 2013 יחד עם גרסת האנדרואיד 4.3 Jelly Bean בתאריך 24 ביולי 2013, מחשב לוח בגודל 7 אינץ' תצוגה של Full HD 1920x1200, מצלמה אחורית 5 MP שמצלמת ב-Full HD וקדמית 1.2 MP שמצלמת ב-HD.
יש אפשרות לתקשורת סלולרית ב-LTE. יש שני רמקולים סטראופוניים. הוא תומך ב-NFC. יש לו זיכרון של 16GB / 32GB ללא אפשרות הרחבה.
יש לו מעבד של Qualcomm מסוג סנאפדרגון S4 פרו שהוא מרובע ליבות בארכיטקטורת Krait 300 במהירות של 1.5 GHz עם מאיץ גרפי Adreno 320.
היצרנית ASUS מייצרת את המכשיר. הוא ארוך מהדור הקודם ב-2.1 מ"מ, הוא צר מהדור הקודם ב-5.7 מ"מ, העובי שלו ירד ב-2.9 מ"מ שזה באחוזים ירידה של כ-27%, המשקל שלו הוקטן ב-50 גרם, ירידה של כ-14%.
מחשבי לוח > נקסוס 9

מחשב לוח עם מסך 8.9" ברזולוציית QHD, מעבד Nividia Tegra K1 מרובע ליבות 64 ביט במהירות שעון 2.3 GHz, זיכרון RAM בנפח 3GB, מצלמה קדמית 8MP עם מבזק לד אחד ומצלמה אחורית 1.6MP, המכשיר מיוצר על ידי חברת HTC וכולל את מערכת ההפעלה אנדרואיד לוליפופ.
מכשירים אחרים > נקסוס Q

מכשיר הנקסוס Q היה התקן הזרמת מדיה בידורית אשר עושה שימוש במערכת הפעלה אנדרואיד וחיבור לגוגל פליי, למכירה בארצות הברית. לאחר ביקורות על תכונות דלות יחסית למחירו, הוא הוסר מהמדפים. גוגל מסרה שהחברה זקוקה לזמן נוסף לשיפור המוצר.
מכשירים אחרים > Nexus Player

מכשיר ה-Nexus Player הוא ממשיכו של נקסוס Q. ההתקן מוצע למכירה ב-Google Play.
ראו גם

גוגל פיקסל - הסדרה היורשת
גוגל - החברה המפתחת
הערות שוליים

↑  Itâ€™s not â€œrootingâ€�, itâ€™s openness, Android Developers Blog (באנגלית), מכשירים פתוחים
↑  James Kendrick, Don't diss my phone: Nexus S to get Ice Cream Sandwich within weeks, ZDNet (באנגלית)
↑  Don't diss my phone: Nexus S to get Ice Cream Sandwich within weeks
↑  גלי פיאלקוב, ‏נא להכיר: Pixel – הסמארטפון החדש של גוגל, באתר "אנשים ומחשבים", 5 באוקטובר 2016
↑  Parsons, Chris (19 ביולי 2012). "Android 4.1.1 Jelly Bean OTA now appearing on some Nexus S variations". Android Central. Mobile Nations. נבדק ב-19 ביולי 2012. {{cite web}}:  (עזרה)
↑  Dobie, Alex (17 בנובמבר 2011). "Today is Galaxy Nexus day in the UK". Android Central. Mobile Nations. נבדק ב-22 בנובמבר 2011. {{cite web}}:  (עזרה)
↑  Apresentando Galaxy X. Apresentando Galaxy X. Retrieved on 2012-09-23.
↑  "Sprint Ad Announces Galaxy Nexus with 1.5 GHz SoC". AnandTech. נבדק ב-2012-02-20.
↑  Volpe, Joseph. "Samsung Galaxy Nexus specs leak, headed to Verizon as an exclusive?". Engaget. נבדק ב-6 באוקטובר 2011. {{cite web}}:  (עזרה)
↑  "Samsung's 32GB Galaxy Nexus will Make it to the Ball - International Business Times". Ibtimes.co.uk. 2012-02-15. נבדק ב-2012-02-20.
↑  "Tech Specs - Galaxy Nexus". Google. נבדק ב-2012-07-01.
↑  Google confirms Verizon's LTE Galaxy Nexus dimensions and specifications. Engadget (2011-11-17). Retrieved on 2011-12-15.
↑  Pentile vs Real-Stripe AMOLED Displays: What's Different? - Tested
↑  Confirmed: Galaxy Nexus Includes PenTile. AnandTech. Retrieved on 2011-11-21.
1 2  "Galaxy Nexus HSPA+ review". Engadget. 2011-11-24. נבדק ב-2012-02-20.
↑  Rubin, Andy. (2011-10-18) Official Google Blog: Unwrapping Ice Cream Sandwich on the Galaxy Nexus. Googleblog.blogspot.com. Retrieved on 2011-11-21.
↑  "Nexus One Owner's Manual NOOGG-220-101". google.com. Google Inc. 2010-06-16. pp. 17–19. אורכב מ-המקור (PDF) ב-2011-03-03. נבדק ב-2011-03-03.
↑  2.3 coming to nexus one confirmed by google
↑  "The Nexus One Arrives". נבדק ב-17 בינואר 2010. {{cite web}}:  (עזרה)
↑  "OET List Exhibits Report". Federal Communications Commission. נבדק ב-6 בינואר 2010. {{cite web}}:  (עזרה)
↑  "Nexus One Specifications". forums.t-mobile.com. T-Mobile USA, Inc. 2010-01-06. אורכב מ-המקור ב-2011-03-03. נבדק ב-2011-03-03.
↑  "Google Nexus 4". T-Mobile USA, Inc. אורכב מ-המקור ב-2013-02-17. נבדק ב-2013-02-25.
↑  Letzing, John; Efrati, Amir. "Google Unveils Nexus 7 Tablet for". The Wall Street Journal. Dow Jones & Company. נבדק ב-27 ביוני 2012. {{cite web}}:  (עזרה)
↑  Hollister, Sean (28 בספטמבר 2011). "Amazon's Kindle Fire UI: it's Android, but not quite". The Verge. Vox Media. נבדק ב-2 באוגוסט 2012. {{cite web}}:  (עזרה)
↑  "Purported Samsung Nexus 10 tablet manual leaks online". CNET. נבדק ב-27 באוקטובר 2012. {{cite web}}:  (עזרה)
↑  "Nexus 10 Leaks Point to Better-Than-iPad Display". Wired. נבדק ב-27 באוקטובר 2012. {{cite web}}:  (עזרה)
↑  Google Suspends Launch Of Nexus Q, Promises Free Q To Those Who Pre-Ordered
שלושת המלכים וחמשת הקיסרים

| --- | --- |

 היסטוריה
 תאריכי הקמה:  2852 לפנה״ס 
 ישות יורשת:  שושלת שיה 
 
שלושת המלכים וחמשת הקיסרים  היו על פי המסורת שליטי סין בתקופה שקדמה לשושלת שְׂיָה (שנת 2200 לפנה"ס על פי המסורת). לא ברור כמה זמן נמשכה התקופה שבין שלושת המלכים לחמשת הקיסרים אך נראה שמדובר לכל הפחות על אלף שנים. תרבויות כגון פֵּילִיגָאנְג וגְ'יָאחוּ, אשר נחשפו באזור אגן הנהר הצהוב על ידי הארכאולוגיה המודרנית, הפכו לחברות חקלאיות כבר באזור 8000 לפנה"ס עד 5000 לפנה"ס, והכתב על שריונות הצבים שנחשפו מאותה תקופה, דומה באופיו ובמקומו לזה של עצמות הניחוש של שושלת שאנג מאזור 1000 לפנה"ס. שלושת המלכים וחמשת הקיסרים הם הנציגים הבולטים ביותר של ההנהגה בסין העתיקה. ישנן מסורות רבות באשר לזהותם של שלושת המלכים וחמשת הקיסרים, אך ככלל לא משנה על איזה ספר היסטורי או אגדה מתבססים, תקופתם של שלושת המלכים נחשבת קודמת לזו של חמשת הקיסרים. תקופת שלושת המלכים מוערכת לאזור התקופה של 6000 לפנה"ס ועד 2500 לפנה"ס, או אפילו לפני כן, והיא נמשכה זמן רב. ומולה, תקופתם של חמשת הקיסרים אינה מרוחקת מתחילת תקופת שושלת שְׂיָה, ומחושבת לקצת לפני 2000 לפנה"ס.
על פי המסורת הסינית, התקופה המדוברת התקיימה בשנים מ-2852 לפנה"ס ועד 2205 לפנה"ס, בתקופת סין המיתולוגית.
המונח הסיני "קיסר" הופיע בעת עלייתו לשלטון של קיסר צ'ין הראשון בשנת 221 לפנה"ס, ולכן השימוש במונח זה במיתולוגיה הסינית מכוון לאל-אדם, כדי להלביש עליו כסות פולחנית.
היכל המוקדש לשלושת המלכים המיתולוגיים
תיעוד היסטורי

המידע על התקופה המיתולוגית מגיע בעיקר מהספרים:
רשומות ההיסטוריון, שנכתבו על ידי סְה-מָה צְ'ייֵן במאה השנייה לפנה"ס.
רשומות הבמבוק, שנכתב במאה הרביעית לפנה"ס.
הספרים מתארכים את תחילת ההיסטוריה הסינית לתקופת שלושת המלכים וחמשת הקיסרים – 2800 לפנה"ס. לתקופה זו מאפיינים מיתולוגיים מובהקים. למלכים ולקיסרים תכונות מיסטיות והם מתוארים כשליטים נבונים ובעלי מוסר גבוה. אחד מהם, הקיסר הצהוב נחשב לאבי בני ההאן.
שלושת המלכים וחמשת הקיסרים שייכים לתקופה העתיקה ביותר בסין אשר נדיר למצוא מקורות כתובים ממנה, ורוב הידע לגביה מסתמך על אגדות שהועברו מדור לדור עד ימינו. משום כך העובדות ההיסטוריות מאותם ימים נעשו מעורפלות ולא ברורות בדורות מאוחרים יותר. מאחר שההיסטוריה של התקופה קשורה בעבותות עם אגדות עממיות, קשה לקבוע את מהימנותם של סיפורים רבים.
סה-מה צ'יאן כותב כי תחילת ביסוס מערכת ממשלתית נעשה בימי שושלת שיה, וסגנון המערכת הונצח על ידי שושלות שאנג וג'ואו. בתקופת שלוש שושלות אלו, החלה ההיסטוריה של סין. מכאן ואילך, עד למאה העשרים, מתוארות תולדות סין לפי השושלות שמשלו בה.
חמשת הקיסרים

תקופת חמשת הקיסרים התקיימה לפני כ-4,000 שנה, באותה תקופה חי באגן הנהר הצהוב השבט של משפחת גִ'י, שבראשו עמד הקיסר הצהוב, ועיקר עיסוקו היה בחקלאות. במקביל היה שם שבט נוסף, של משפחת גְ'יָאנְג, בראשות קיסר הלהט, ובין הצדדים היו חיכוכים על בסיס קבוע. לבסוף פרצה בין הצדדים מלחמת בָּאנצְ'ווָאן, הקיסר הצהוב הביס את קיסר הלהט, בעקבות כך התאחדו שני השבטים ולבסוף השתלט הקיסר הצהוב גם על שאר שבטי האזור. התרבות הסינית של תקופת הקיסר הצהוב נהנתה מהתרחבות משמעותית, ובאותו זמן גם נוצרה הקבוצה האתנית הסינית. הכינוי בו הסינים מכנים את עצמם – "צאצאי הלהט והצהוב" (炎黃子孫) מקורו בתקופה ההיא.
ישנם כמה רישומים של חמשת הקיסרים האגדיים:
הקיסר הצהוב, גְ'ווָאנשׂוּ', הקיסר קוּ, יָאו, שׁוּן (על פי "רשומות ההיסטוריון" בפרק "ימי חיי חמשת הקיסרים", "שורש היוחסין", "קלאסיקת הטקסים של דָאי הזקן", "יי ג'וואן", "הקלאסיקה של הטקסים")
שָׁאוהָאו, גְ'ווָאנשׂוּ', הקיסר קוּ, יָאו, שׁוּן (על פי ההקדמה ל"קלאסיקה של ההיסטוריה", "מכלול דברי הטעם מן הנמר הלבן")
פָּאושִׂי (פֿוּשִׂי), שֶׁנּוֹנְג, הקיסר הצהוב, יָאו, שׁוּן (על פי "תוכניות המדינות הלוחמות")
נסיך הָאו (או האו הגדול, כינוי לפֿוּשִׂי), קיסר הלהט, הקיסר הצהוב, שָׁאוהָאו, גְ'ווָאנשׂוּ' (על פי "הקלאסיקה של הטקסים" בפרק "מצוות החודשים", "האביבים והסתוים של מר לוּ'", "חְווָאיְ נָאן דְזְה")
הקיסר הצהוב, שָׁאוהָאו, גְ'ווָאנשׂוּ', קוּ, יָאו (על פי "הרשומות החיצוניות למראה כוללת")
הקיסר הירוק כוח-חסד-נערץ, הקיסר האדום זעם-להבה-אדומה, הקיסר הלבן תבנית-מהלך-לבנה, הקיסר השחור עידן-הרמוניה-מזהירה, הקיסר הצהוב שומר-נקודת-מפנה (על פי "משמעות נכונה לרשומות ההיסטוריון")
מעבר לאלו המסמך "הדרך של טאנג יוּ'” שנמצא בין פיסות הבמבוק של צ'וּ מגְווֹדְייֵן מתאר שישה קיסרים באומרו: “שישה קיסרים עלו בימי קדם, כולם מקורם בזאת".